CELEX: 62011CB0608
Language: ro
Date: 2012-07-12 00:00:00
Title: Cauza C-608/11 P: Ordonanța Curții din 12 iulie 2012 — Land Wien/Comisia Europeană [Recurs — Energie nucleară — Extinderea centralei nucleare din Mochovce (Republica Slovacă) — Decizie a Comisiei de clasare a plângerii — Acțiune în anulare — Refuzul Comisiei de a transmite documentele solicitate — Acțiune în constatarea abținerii de a acționa — Cerințe minime stabilite la articolul 44 alineatul (1) lit. (c) din Regulamentul de procedură al Tribunalului — Inadmisibilitate]

24.11.2012   
            
            
               RO
            
            
               Jurnalul Oficial al Uniunii Europene
            
            
               C 366/21
            
         Ordonanța Curții din 12 iulie 2012 — Land Wien/Comisia Europeană
   (Cauza C-608/11 P) (1)
   
   (Recurs - Energie nucleară - Extinderea centralei nucleare din Mochovce (Republica Slovacă) - Decizie a Comisiei de clasare a plângerii - Acțiune în anulare - Refuzul Comisiei de a transmite documentele solicitate - Acțiune în constatarea abținerii de a acționa - Cerințe minime stabilite la articolul 44 alineatul (1) lit. (c) din Regulamentul de procedură al Tribunalului - Inadmisibilitate)
   2012/C 366/37
   Limba de procedură: germana
   
      Părțile
   
   
      Recurentă: Land Wien (reprezentant: W.-G. Schärf, Rechtsanwalt)
   
      Cealaltă parte din procedură: Comisia Europeană (reprezentanți: M. Patakia, P. Oliver și G. Wilms, agenți)
   
      Obiectul
   
   Recurs formulat împotriva Ordonanței Tribunalului (Camera a șasea) din 20 septembrie 2011, Land Wien/Comisia (T-267/10), prin care Tribunalul a respins acțiunea reclamantului având ca obiect, pe de o parte, anularea Deciziei Comisiei din 25 martie 2010 de clasare a plângerii reclamantului referitoare la proiectul de extindere a unităților 3 și 4 ale centralei nucleare din Mochovce (Republica Slovacă) și, pe de altă parte, constatarea abținerii de a acționa a Comisiei, în sensul articolului 265 TFUE, în măsura în care nu au fost transmise reclamantului toate documentele solicitate referitoare la acest proiect, cu încălcarea Regulamentului (CE) nr. 1049/2001 al Parlamentului European și al Consiliului din 30 mai 2001 privind accesul public la documentele Parlamentului European, ale Consiliului și ale Comisiei (JO L 145, p. 43, Ediție specială, 01/vol. 3, p. 76) — Încălcarea dreptului de acces la documente, a articolului 263 al patrulea paragraf TFUE, precum și a Tratatului Euratom
   
      Dispozitivul
   
   
               1.
            
            
               Respinge recursul.
            
         
               2.
            
            
               Obligă Land Wien la plata cheltuielilor de judecată.
            
         
      (1)  JO C 25, 28.01.2012.